Document ID: 31979R1979

ΚΑΝΟΝΙΣΜΟΣ (ΕΟΚ) αριθ. 1979/79 ΤΗΣ ΕΠΙΤΡΟΠΗΣ της 5ης Σεπτεμβρίου 1979 περί τροποποιήσεως των κανονισμών (ΕΟΚ) αριθ. 1727/70, (ΕΟΚ) αριθ. 1728/70, (ΕΟΚ) αριθ. 2603/71, (ΕΟΚ) αριθ. 638/74 και (ΕΟΚ) αριθ. 410/76, σε ό,τι αφορά την εφαρμογή τους κατά ποικιλίες καπνού κοινοτικής παραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως αγοράς στον τομέα του ακατέργαστου καπνού(1), όπως τροποποιήθηκε τελευταία από τον κανονισμό (ΕΟΚ) αριθ. 1579/79(2), και ιδίως το άρθρο 3 παράγραφος 3 πρώτο εδάφιο, το άρθρο 5 παράγραφος 6, το άρθρο 6 παράγραφος 10 και το άρθρο 7 παράγραφος 4,
τον κανονισμό (ΕΟΚ) αριθ. 1697/71 του Συμβουλίου της 26ης Ιουλίου 1971 περί της χρηματοδοτήσεως των δαπανών παρεμβάσεως στον τομέα του ακατέργαστου καπνού(3), όπως τροποποιήθηκε από τον κανονισμό (ΕΟΚ) αριθ. 330/77(4)και ιδίως το άρθρο 6 παράγραφος 2,
Εκτιμώντας:
ότι ο κανονισμός (ΕΟΚ) αριθ. 1581/79 του Συμβουλίου της 24ης Ιουλίου 1979 περί καθορισμού, για την εσοδεία του 1979, των τιμών στόχου, των τιμών παρεμβάσεως και των πριμοδοτήσεων που παρέχονται στους αγοραστές καπνού σε φύλλα καθώς και των παραγώγων τιμών παρεμβάσεως του δεματοποιημένου καπνού(5), τροποποίησε τον κατάλογο των ποικιλιών καπνού της κοινοτικής παραγωγής καθώς και τον καθορισμό των ποιοτήτων αναφοράς τους που εφαρμόζονται από τότε που άρχισε η ισχύς της κοινής οργανώσεως αγοράς του ακατέργαστου καπνού, για να τις ευθυγραμμίσει περισσότερο με τη σημερινή πραγματικότητα της αγοράς- ότι ενδείκνυται λοιπόν να προσαρμοσθούν με το πνεύμα αυτό, οι κανονισμοί των οποίων οι διατάξεις αναφέρονται στις διάφορες ποικιλίες και ποιότητες αναφοράς καπνών, και ιδίως οι κανονισμοί:
- (ΕΟΚ) αριθ. 1727/70 της Επιτροπής της 25ης Αυγούστου 1970 περί των λεπτομερειών παρεμβάσεως στον τομέα του ακατέργαστου καπνού(6), όπως τροποποιήθηκε τελευταία από τον κανονισμό (ΕΟΚ) αριθ. 1556/78(7),
- (ΕΟΚ) αριθ. 1728/70 της Επιτροπής της 25ης Αυγούστου 1970 περί καθορισμού κλιμάκων προσαυξήσεων και μειώσεων στον τομέα του ακατέργαστου καπνού(8), όπως τροποποιήθηκε τελευταία από τον κανονισμό (ΕΟΚ) αριθ. 784/77(9),
- (ΕΟΚ) αριθ. 2603/71 της Επιτροπής της 6ης Δεκεμβρίου 1971 περί των λεπτομερειών συνάψεως συμβάσεων εμπορικής επεξεργασίας και συσκευασίας των κατεχομένων από τους οργανισμούς παρεμβάσεως καπνών(10), όπως τροποποιήθηκε τελευταία από τον κανονισμό (ΕΟΚ) αριθ. 1018/79(11),
- (ΕΟΚ) αριθ. 638/74 της Επιτροπής της 20ής Μαρτίου 1974 περί του καθορισμού του ορίου ανοχής για τις απώλειες των ποσοτήτων οι οποίες προκύπτουν από τη συντήρηση του ακατέργαστου καπνού στην παρέμβαση(12),
- (ΕΟΚ) αριθ. 410/76 της Επιτροπής της 23ης Φεβρουαρίου 1976 περί καθορισμού των μεγίστων επιτρεπτών ποσοστών απωλειών βάρους, κατά τον έλεγχο των εργασιών της εμπορικής επεξεργασίας και συσκευασίας του καπνού(13)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ακατέργαστου Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα I, II και IV του κανονισμού (ΕΟΚ) αριθ. 1727/70 αντικαθίστανται αντίστοιχα από τα παραρτήματα I, II και III του παρόντος κανονισμού.
Άρθρο 2
Τα παραρτήματα I και II του κανονισμού (ΕΟΚ) αριθ. 1728/70 αντικαθίστανται αντίστοιχα από τα παραρτήματα IV και V του παρόντος κανονισμού.
Άρθρο 3
Το παράρτημα του κανονισμού (ΕΟΚ) αριθ. 2603/71 αντικαθίσταται από το παράρτημα VI του παρόντος κανονισμού.
Άρθρο 4
Το παράρτημα του κανονισμού (ΕΟΚ) αριθ. 638/74 αντικαθίσταται από το παράρτημα VII του παρόντος κανονισμού.
Άρθρο 5
Το παράρτημα του κανονισμού (ΕΟΚ) αριθ. 410/76 αντικαθίσταται από το παράρτημα VIII του παρόντος κανονισμού.
Άρθρο 6
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 5 Σεπτεμβρίου 1979.

Labels: 3
17